ועדת החינוך, התרבות והספורט, כנסת 25, פרוטוקול מספר 96, 2023-07-23 00:00

יוסף טייב:         	בוקר טוב, אני מתכבד לפתוח את ועדת החינוך, התרבות והספורט, ה' באב התשפ"ג בנושא הצעת החוק "יום משפחות היתומים בישראל"

יוסף טייב:  צח, בבקשה

צבי יהודה:  	בוקר טוב, אנחנו ממשיכים את הדיון

צבי יהודה:  אנחנו העברנו לכם נוסח מוצע שלנו עם תיקונים שלנו, של היועץ   המשפטי, אז אני אקריא מהנוסח הזה, אני מקווה שלכולם יש אותו: "הכנה לקריאה ראשונה, הצעת חוק יום משפחות היתומים בישראל התשפ"ג, 2023"

צבי יהודה:  הסעיף הראשון, סעיף מטרה: "מטרתו של חוק זה לקבוע יום ציון שנתי" – אנחנו מציעים למחוק את "להטמעת דרכה וחשיבותה של אחריות הקהילה", הוספנו את זה בסוף בסעיף אחר, "לחיזוק והעצמת מעמדן"

קריאה:  	"ולהעצמת"

צבי יהודה:    	"ולהעצמת מעמדן של משפחות האלמנים, האלמנות והיתומים הצעירים בישראל, ולבטא את מחויבות - - -     

יהודית גידלי:   	- - - היתומות

צבי יהודה:  	רגע, קודם נקריא ואז את כל ההערות

צבי יהודה:  "הצעירים בישראל, ולבטא את מחויבות החברה בישראל לזכויותיהם המושתתות על ערכיה של מדינה יהודית ודמוקרטית"

צבי יהודה:  אז כפי שיהודית פה כבר הזכירה, בדרך כלל בחקיקה אנחנו לא כותבים גם אלמנים גם אלמנות, ואם כתבנו את זה אז יתומים ויתומות

יהודית גידלי: אם כתבת "אלמנים ואלמנות", אז צריך להיות גם יתומים ויתומות

צבי יהודה: 	לא, אני אומר, לדעתי הנסחית תמחק את האלמנות, תשאיר "משפחות האלמנים" או את "משפחות האלמנות", ותשאיר רק את היתומים הצעירים, אבל אחרת באמת זה יוצר איזשהו סרבול בנוסח - - -      

יהודה גליק: אני אגיד לך, האמת היא שהיא בדרך כלל הולכים על זכר

יהודה גליק:  מכיוון שב"אלמנים ואלמנות" יש 80 אחוז נקבות, אז לכן אומרים "אלמנים ואלמנות"

יהודה גליק:  עכשיו מבחינתי, וגם מבחינת אבשלום קור, מספיק להגיד "אלמנות" וזה כולל אלמנים

יהודה גליק:  אבל הם נעלבים

יהודה גליק:  לעומת זאת, כשאומרים "יתומים", אף פעם לא נעלבים לא היתומים ולא היתומות, אז לכן לדעתי הנוסח שצח הציע פה הוא כולל את כולם, אבל אין לי, אין לי בעיה - - - את זה

יהודית גידלי:  - - - גם לפי אבשלום קור, אלמנות  - - - אז אלמנות

יהודה גליק: 	אין בעיה

יהודה גליק:  מבחינתי אפשר  - - - אלמנות ויתומים בישראל

יהודה גליק:  אין בעיה

יהודה גליק:  בבקשה

צבי יהודה:    	אני מציע שאת זה ספציפית נשאיר לנסחית שתבחר את ה - - -     

יוסף טייב:   	 הערה חשובה, יהודית

צבי יהודה:   	סעיף 2, הגדרות: "בחוק זה, משפחת יתומים – משפחה שבה אחד ההורים, או שניהם, נפטר, ובה ילד אחד או יותר שטרם מלאו לו שמונָה עשר

צבי יהודה:  שמונֶה עשרה, תודה

צבי יהודה:  הבנו שיש - - - לשנות את הסדר

יהודה גליק: אנחנו ביקשנו פה לשנות את הסדר

יהודה גליק:  היה נושא אחד שעליו התווכחנו – קיבלנו את עמדת - - - בלית ברירה, וקיבלנו - - - אנחנו פשוט חשבנו שעדיף להתייחס לחיים לפני המתים

יהודה גליק:  לכן חשבנו שהנוסח צריך להיות פשוט הפוך – "משפחה שבה ילד אחד או יותר – שטרם מלאו לו 18– ואחד ההורים, או שניהם, נפטר

יהודה גליק:  כלומר - - - אנחנו פשוט חושבים שהחיים יותר חשובים מהמתים

יהודית גידלי:  מקובל

יהודה גליק: וזאת ההצעה שלנו, הייתה מקובלת גם על גברת מירב כהן ממשרד התרבות, אגב, שאני רוצה בהזדמנות זאת להביע את תודתי לה על שיתוף הפעולה ועל עשייה ועל הסיוע בניסוח לכל אורך הדרך

צבי יהודה:   בסדר גמור

צבי יהודה:  אני לא חושב שיש בעיה להחליף פה את הסדר

צבי יהודה:  השר זה שר התרבות והספורט, סעיף 3, יום ציון שנתי: "אחת לשנה, ביום כ"ה בכסלו, נר ראשון של חנוכה, יקוים יום לכבודן של משפחות היתומים בישראל, להלן 'יום משפחות היתומים'

צבי יהודה:  חל יום משפחות היתומים ביום מנוחה או שבתון, יקוים יום משפחות היתומים ביום ב' שלאחר מכן"

צבי יהודה:  פה זה פשוט נועד למנוע איזושהי תזוזה - - - מישהו יצטרך לקבל החלטה, זה יהיה מאוד ברור

יהודית גידלי:  איזה שבתון יכול להיות ב-כ"ה בכסלו?     

צבי יהודה:  אנחנו מונעים כל אפשרות ש - - - אם לצורך העניין זה נופל על יום שישי או שבת, אז - - -     

יהודית גידלי:  שישי ושבת זה ברור

צבי יהודה:  אז זה הכוונה, שאם נופל על שישי או שבת, זה יקוים ביום שני שלאחר מכן

צבי יהודה:  זה לגבי זה

צבי יהודה:  סעיף 4: "ציון יום משפחות היתומים"

צבי יהודה:  אנחנו רצינו פה להפוך את זה לסעיף - - - שיהיה פה סעיף קטן (א) וסעיף קטן (ב), מירב כהן, אני לא רואה שהיא הספיקה להגיע, אבל יכול להיות שיהיה להם על זה הערות

צבי יהודה:  אז סעיף קטן (א): "יום משפחות היתומים יצוין, בין היתר, 1

צבי יהודה:  בכנסת, בדיון מיוחד לציון יום משפחות היתומים במועד האמור בסעיף 3, או במועד סמוך לו

צבי יהודה:  הדיון יתקיים במליאת הכנסת, וכן בוועדה אחת מוועדות הכנסת, כפי שתקבע וועדת הכנסת ושישודר בערוץ הכנסת"

צבי יהודה:  עמדתנו כיועץ משפטי, בדקנו את זה עם הייעוץ של ערוץ הכנסת, שאין צורך ולהיפך, עדיף לא לכתוב שזה ישודר בערוץ הכנסת

יהודית גידלי: אני הערתי על זה בישיבה הקודמת גם

קריאה:  למה לא?     

צבי יהודה: אז חוק שידור ערוץ הכנסת בסעיף 6, קודם כל קובע שכל שידורי המליאה ישודרו

צבי יהודה:  אין טעם לחזור על זה בחוק נוסף, המחוקק לא משחית את מילותיו לריק

יהודה גליק: השאלה אם זה מפריע שזה כתוב

צבי יהודה: פשוט זה יכול ליצור בלבול, כי אז בכל חוק ירצו להוסיף כאלה דברים

צבי יהודה:  חוק הכנסת מאוד ברור, סעיף 11א לחוק שידורי ערוצי הכנסת קובע: "הגוף המשדר ישדר את כל דיוני מליאת הכנסת במלואם" - - -      

יהודה גליק: ומה עם הוועדות?      

צבי יהודה: "בזמן אמת ובלא כל קטיעה או עריכה, ולא יימנע משידורם או יבטלם אלא בהתאם לתקנות שקבעה וועדת הכנסת"

צבי יהודה:  עכשיו, לגבי הוועדות, גם פה יש הסדר בחוק הכנסת, שהגוף המשדר ישדר את הדיונים מוועדות הכנסת ואתרים ממלכתיים בהתאם לאיזשהן הוראות ותקנות

צבי יהודה:  ובאמת בתקנות הכנסת, תקנה מספר 6, מגדירה איזשהו גוף משותף של הכנסת וערוץ הכנסת, שקובע איזה שידורים ישודרו מאיזו ועדה

צבי יהודה:  ככל שנתערב בזה, אנחנו נכנסים להסדרים קצת יותר מורכבים מהחוק  הזה

יהודה גליק: השעה למה כתבתם "וכן, בוועדה אחת"? אם כתבתם ועדה אחת, אז משמע שזה רק בוועדה אחת

יהודה גליק:  אז אולי פשוט לכתוב "בוועדות הכנסת"?     

צבי יהודה:  רגע, בוא נפריד

צבי יהודה:  יש את העניין השידור – שזה אנחנו חושבים שצריך להוריד

צבי יהודה:  כל דיוני ועדות הכנסת משודרים באינטרנט

צבי יהודה:  אחת מהוועדות – בהתאם למה שהוועדה המשותפת של הכנסת וערוץ הכנסת – גם משודר בערוץ לפעמים, או בהתאם למה שהוגדר מראש

צבי יהודה:  ואנחנו חושבים שפה זה פשוט הסדרים שקיימים ושעדיף שלא נתערב בהם בחוק הזה, לגבי השידור

יהודה גליק: אוקיי

צבי יהודה:  הכול מצולם, הכול משודר

צבי יהודה:  לגבי ועדה אחת מוועדות הכנסת, אין בעיה – אם הוועדה מעוניינת – לכתוב שתי ועדות, שלוש ועדות - - -     

יהודה גליק: 	אפשר לכתוב בוועדות הכנסת

קריאה: - - - לפחות בוועדה אחת

יהודה גליק: לפחות בוועדה אחת

צבי יהודה: פשוט המטרה הייתה, אם נשאיר את זה בוועדות הכנסת, זה ישתמע שצריך בכל הוועדות, ואז אם יש ועדת חוקה, ועדת כספים - - -     

יהודה גליק: אין בעיה, אבל - - - ועדה אחת, אז משמע שרק בוועדה אחת, ולכן לפחות בוועדה אחת

צבי יהודה: אפשר להגדיר את הוועדות הספציפיות, אפשר לכתוב "לפחות בוועדה אחת", אבל שלא ייווצר מצב שבעצם אנחנו חייבים את כל ועדות הכנסת לדון, לקיים איזשהו דיון בנושא הזה, וחלקן פשוט אין עניין

יהודה גליק: אז מה הנוסח שאתה מציע?     

צבי יהודה:  שוב, אפשר לכתוב "לפחות בוועדה אחת"

יוסף טייב:        "לפחות בוועדה אחת", לדעתי, זה בסדר גמור

יהודה גליק: בסדר

צבי יהודה:  יש פה מערוץ הכנסת?     

לימור סטרול: כן, אני

לימור סטרול:  זה מקובל מה שאתה אומר

צבי יהודה: אוקיי

צבי יהודה:  אז כתבנו לפחות בוועדה אחת מוועדות הכנסת והורדנו את "שישודר בערוץ הכנסת", כי - - -     

יהודה גליק: כפי שתיקבע וועדת הכנסת, בסדר

לימור סטרול:  רק לא בשידור ישיר, אנחנו לא יכולים להתחייב בשידור ישיר

יהודה גליק:  לא, את המליאה כן בשידור ישיר

לימור סטרול:  מליאה כן

צבי יהודה:  אנחנו לא כותבים בכלל את "ישודר בערוץ הכנסת", זה יישאר להחלטות הרגילות של ערוץ הכנסת

לימור סטרול:  של צוות התיאום מול ערוץ הכנסת

צבי יהודה:  מול הכנסת

צבי יהודה:  אם הצוות יחליט שזה כן ישודר, אז זה ישודר, אבל אנחנו לא קובעים על זה פה בחוק

צבי יהודה:  סעיף קטן (2): "בדיון מיוחד אצל האפוטרופוס הכללי בשיתוף משרדי הממשלה וגורמים אחרים העוסקים בזכויותיהם ובצרכיהם של משפחות היתומים, האפוטרופוס הכללי ידווח את מסקנותיו בכתב לוועדת העבודה והרווחה של הכנסת, בתוך חודש ממועד הדיון"

צבי יהודה:  יש פה נציגות מהאפוטרופוס הכללי?      

רוני נויבאוור: רוני נויבאוור, ראש תחום חקיקה ומדיניות האפוטרופוס הכללי

רוני נויבאוור:  אין לנו הערות לסעיף

צבי יהודה:  כן, מקובל עליכם? הלוחות זמנים, המסקנות?      

רוני נויבאוור:  הלוחות זמנים, הכול בסדר

יהודה גליק:  אגב, יש לנו רק שאלה אחת: למה וועדת העבודה והרווחה? אפשר ועדת החינוך?      

צבי יהודה:  אפשר לקבוע את וועדת החינוך

יוסף טייב:  אפשר, אבל אני חושב שוועדת העבודה והרווחה – סמכותה, בגדול, אמורה לטפל - - - אני מבין את - - -       

יהודה גליק:  אנחנו מניסיוננו עם האלמנות והיתומים, הם מאוד חוששים מהמילה "רווחה"

יהודה גליק:  וזה מכניס אותם, כאילו לאוכלוסייה מסוימת

יהודה גליק:  מה עוד, שגם משרד הרווחה מתעסק בפחות מעשרה אחוז ממשפחות האלמנות והיתומים

יהודה גליק:  הבית הזה הוא בעצם ועדת החינוך, היה תמיד נעים לנו ונוח לנו

יהודה גליק:  אנחנו נשמח שזה יהיה הבית של היתומים, ואתם מזמינים פה גם ועדות הורים וועדי הורים

יהודה גליק:  כל מי שנמצא במערכת החינוך, והילדים היתומים נמצאים בכל מערכות החינוך והם ילדים סטנדרטיים לחלוטין

יוסף טייב:  אפשרי

צבי יהודה:  ועדת החינוך? 	 

יהודה גליק:  החינוך, התרבות והספורט

צבי יהודה:  בסדר גמור

צבי יהודה:  סעיף 3, למעשה החדש: "בית הנשיא יציין את יום משפחות היתומים במועד האמור בסעיף 3 או במועד סמוך לו"

צבי יהודה:  אין פה נציגות מבית הנשיא

יוסף טייב:  גם לא קיבלנו איזושהי התנגדות מהם

יהודה גליק: לא הייתה התנגדות

צבי יהודה: ואז סעיף קטן (ב): "השר", שזה שר התרבות והספורט, "רשאי לקבוע אירועי תרבות נוספים על האמור בסעיף קטן א', להטמעת ערכה וחשיבותה של אחריות הקהילה למשפחות היתומים, בכפוף לתקציב ייעודי שיוצא לכך מאוצר המדינה"

צבי יהודה:  בעצם השארנו את זה לשיקול דעת השר, אני חושב שלמשרד כן היו הערות על הסעיף הזה, אבל אני רואה שהנציגות שלהם לא כאן

יהודית גידלי: הם בזום

יוסף טייב:  הם בזום? אז בבקשה

מירב כהן: בוקר טוב ושבוע לכולם

מירב כהן:  הנוסח שצח הקריא לגבי סעיף האירועים במשרד התרבות מקובל עלינו

יהודה גליק:  מירב, אני לא יודע אם היית, אבל לפני כן הודיתי לך על שיתוף הפעולה שלך והסיוע שלך בכל מהלך הכנת החוק הזה, ואנחנו גם מאחלים לך רפואה שלמה על כל הטיפולים הרפואיים שעברת בזמן האחרון

מירב כהן: תודה רבה על המילים הטובות ועל שיתוף הפעולה

צבי יהודה:  אז אנחנו עוברים לסעיף 5, ביצוע: "השר הממונה על ביצוע חוק זה" – חייבים שבכל חוק יהיה שר ממונה, אז זה רק מסביר את זה

צבי יהודה:  אין פה תקנות

צבי יהודה:  ולמעשה סיימנו

יוסף טייב:  מישהו נוסף רוצה להתייחס? הדס בזום, אז אם אפשר להעלות אותה בבקשה

הדס דייסין גליק: טוב, אני רוצה לומר תודה רבה קודם כל באמת לכל האנשים ועל כל הזמן

הדס דייסין גליק:  אני לא הצלחתי להיכנס בהתחלה, קיבלתי את הזום הלא נכון אז אני לא יודעת מה היה בהתחלה, רק מהרגע שהגעתי כבר הייתי בתוך השידור של איזה ועדות וכמה ועדות, ועדה אחת או יותר

הדס דייסין גליק:  אני כן רוצה לומר בשם כל אלמני ואלמנות הצעירים של מדינת ישראל עם הילדים הקטנים, שמכיוון שהיה כאן עניין קטן עם ועדה אחת או יותר, ורציתם שיהיה רשום רק ועדה אחת, ואנחנו רוצים שיהיה רשום שרק הורה אחד, ובתוכם – מבחינת העברית, מבחינת החשבון, מבחינת הלוגיקה וקיבלנו חוות דעת משפטיות, וזה גם עומד במשפט

הדס דייסין גליק:  זה נכון שאם ילד הוא יתום מהורה אחד, בוודאי שכשהוא יתום משני הורים הוא נכנס בתוך החוק הזה, אנחנו קיבלנו על עצמנו שאתם מתעקשים להכניס את שניהם, את המילה "או שניהם" בתוך ההגדרה

הדס דייסין גליק:  אנחנו רוצים שבפרוטוקול יהיה רשום שאנחנו מאוד מצטערים, מאוד כואבים על ההגדרה הזאת, ואנחנו מקווים שבמהלך השנים מדינת ישראל תתעשת ותשנה את ההגדרה הזאת להגדרה הנכונה, שכוללת כמובן את שני הילדים

הדס דייסין גליק:  ביקשנו שם בדברים למטה – אני מקווה שזה משהו פשוט – ביקשנו להוריד משהו  - - - לא שמעתי אם זה הורד או לא הורד

יהודה גליק: אין פה את ההבדלים - - -      

הדס דייסין גליק: - - - אם זה הורד או לא הורד, אני מקווה ש - - -     

יהודה גליק:  בהבדלים, אין לך - - -     

צבי יהודה:  זה לא יהיה מה שיופיע בקריאה הראשונה

יהודה גליק:  אה, לא יופיע בקריאה הראשונה - - - ההסברים בכלל?      

צבי יהודה:  חוברת כחולה - - - מסבירים את הסעיפים, לא את דברי ההסבר ש - - -     

יוסף טייב:  דברי הסבר לא מפורסמים בקריאה ראשונה

יהודה גליק:  אה, דברי ההסבר לא מפורסמים בקריאה - - -     

הדס דייסין גליק: אוקיי

הדס דייסין גליק:  בדבר ההסבר, שהם לא מפורסמים בכלל? אבל הם יכולים לרדת, מכיוון שהקטע הזה הולך אתנו כבר מההתחלה - - -     

צבי יהודה:  דברי ההסבר הם הסברים לסעיפים

צבי יהודה:  בהיסטוריה של החוק הזה, תמיד דברי ההסבר שאתם הכנתם יופיעו בנוסח שמופיע בקריאה הטרומית

צבי יהודה:  אבל במה שנקרא "החוברת הכחולה" זה - - - מופיעים דברי הסבר מסוג אחר לגמרי

יהודה גליק:  הבנתי

יהודה גליק:  רק עם הסברים נקודתיים על החוק, אם יש משהו

הדס דייסין גליק: זאת אומרת שזהו - - - ייגמר אז דברי ההסבר ככה כמו שהם היו

הדס דייסין גליק:  לדיראון עולם

יהודה גליק:  כל מה שהיה בטרומית זה מה שיישאר

צבי יהודה:  בטרומית, בגרסה הטרומית שמפורסמת - - -     

יהודה גליק:  ואי-אפשר לשנות את מה שהופיע שם בדברי ההסבר - - - יש שם משהו שאנחנו רוצים קצת להוריד אותו, אם אפשר

צבי יהודה:  אני אבדוק את זה, לא בטוח

יהודה גליק:  אוקיי, בסדר

יהודה גליק:  אם אפשר – נשמח

הדס דייסין גליק: אנחנו מאוד נשמח אם תוכלו ללכת לקראתנו בעניין הזה

הדס דייסין גליק:  ובכל השאר  - - - אני שמחה מאוד על השינויים הקטנים שביקשנו ושהתקבלו

הדס דייסין גליק:  תודה רבה

יוסף טייב:  תודה רבה

יוסף טייב:  משרדי הממשלה, מישהו נוסף רוצה להתייחס למשהו? חנן? אז אם כך, אני עובר להצבעה

יהודית גידלי:  מירב כהן רוצה

יוסף טייב: בבקשה

יוסף טייב:  כן, מירב

מירב כהן: כן

מירב כהן:  תודה אדוני היושב-ראש

מירב כהן:  רק להזכיר שוועדת שרים וחקיקה ביקשה בעצם לפני הקריאה הראשונה, שהנוסח שיגובש כאן בהסכמה שלנו יועבר אליה

מירב כהן:  אז חשוב להזכיר את זה

יוסף טייב:  בסדר גמור

יוסף טייב:  תודה מירב

יהודה גליק:  מה שכן, צריך לדעת שוועדת שרים וחקיקה ביקשה רק לוודא שבאמת הייתה בהסכמה של משרדי הממשלה, ואני שמח שהנוסח המתקבל מוסכם על משרדי הממשלה

יוסף טייב:  כך סוכם וכך בוצע

יוסף טייב:  אבל בסדר גמור, מירב

יוסף טייב:  לפני שאני עובר להצבעה, אני רוצה להודות גם לשר התרבות, וכמובן לצוות לשכתו ולמירב במיוחד

יוסף טייב:  למשפחת גליק – הדס ויהודה – שזיכו אותי, באמת אני חושב שנפלה הזכות בחלקי להגיש את הצעת החוק הזו

יוסף טייב:  לשים על סדר היום הציבורי את הנושא של משפחות היתומים בישראל, ואני מקווה שמדובר רק באבן דרך, ומכאן אנחנו צריכים ללכת לרפורמה רחבה מאוד למתן מענה הולם וייצוג הולם של משפחות היתומים והיתומים עצמם והיתומות כמובן בישראל

יוסף טייב:      לשם כך אני עובר להצבעה להצעת חוק יום משפחות היתומים בישראל בקריאה ראשונה

יוסף טייב:  מי בעד? מי נגד? מי נמנע?     

יוסף טייב: אושרה

יוסף טייב: אני קובע שהצעת החוק עברה פה-אחד ותועבר למליאת הכנסת להצבעה לקריאה ראשונה

יוסף טייב:  ברשותכם אני נועל את הדיון